Ναίβιος Σουτόριος Μάκρων

Ο Κόιντος Ναίβιος Κόρδος Σουτόριος Μάκρων, λατιν.: Quintus Naevius Cordus Sutorius Macro (21 π.Χ. – μ.Χ. 38) ήταν έπαρχος της πραιτωριανής φρουράς, από το 31 έως το 38, υπηρετώντας υπό τους Ρωμαίους Αυτοκράτορες Τιβέριο και Καλιγούλα. Αφού έχασε την εύνοιά τους, αυτοκτόνησε.

 Βιογραφία 
Ο Μάκρων γεννήθηκε το 21 π.Χ. στην Άλβα Φούκενς, μία ρωμαϊκή πόλη στους πρόποδες του Μόντε Βελίνο, κτισμένη σε έναν λόφο ακριβώς βόρεια της Βαλερίας Οδού (Via Valeria) στην Ιταλία.  Επιγραφικά ευρήματα από τα ερείπια αυτής της πόλης αποκαλύπτουν, ότι πριν γίνει πραιτοριανός έπαρχος, ο Μάκρων είχε υπηρετήσει ως praefectus vigilum, έπαρχος των vigiles 9της ρωμαϊκής πυροσβεστικής υπηρεσίας και νυχτοφυλακής). Η ημερομηνία αυτού του διορισμού και η διάρκεια της θητείας του είναι άγνωστες. Sandra J. Bingham. The praetorian guard in the political and social life of Julio-Claudian Rome . Ottawa: National Library of Canada (1997), p. 63.

Ο Μάκρος διορίστηκε πραιτοριανός έπαρχος από τον Τιβέριο μετά τη σύλληψη του Σηιανού. Σύμφωνα με τον Τάκιτο, ο Μάκρων συμμετείχε ενεργά στην δυσφήμιση του Σηιανού, και στην καθοδήγηση της επακόλουθης εκκαθάρισης εναντίον της οικογένειας και των οπαδών του. Ως έπαρχος, ο Μάκρων άσκησε σημαντική επιρροή. Ενίσχυσε τις φιλοδοξίες του γίνοντας φίλος με τον ανιψιό του Τιβέριου, Καλιγούλα, έναν από τους υποψήφιους διαδόχους του Αυτοκράτορα. Σύμφωνα με τον Σουητόνιο, ο Μάκρων κέρδισε περαιτέρω εύνοια αγνοώντας τη σχέση της συζύγου του Εννίας Θρασύλλας με τον Καλιγούλα, γύρω στο έτος 34. 

Όταν ο Τιβέριος απεβίωσε το έτος 37, ο Μάκρων τάχθηκε με το μέρος του νέου Αυτοκράτορα Καλιγούλα. Σύμφωνα με τον Τάκιτο, ο Μάκρων έπαιξε ακόμη και ρόλο στην άνοδο του Καλιγούλα στην εξουσία, διατάσσοντας τη θανάτωση του Τιβέριου, αφού αποκαλύφθηκε ότι οι αναφορές για τον θάνατό του ήταν πρόωρες: ο Καλιγούλας είχε αρχίσει να αναλαμβάνει την εξουσία αμέσως μόλις άκουσε ότι ο Τιβέριος είχε πεθάνει από φυσικά αίτια, αλλά χωρίς να βεβαιωθεί ότι ο Τιβέριος ήταν νεκρός. Ο Τιβέριος ήταν ακόμα ζωντανός, και λίγο αργότερα ακούστηκε να ζητάει φαγητό. Προκειμένου να αποτραπεί μία αμήχανη και δυνητικά επικίνδυνη κατάσταση, σε περίπτωση που ο Τιβέριος είχε αντιδράσει οργισμένα στην βιαστική άνοδο του Καλιγούλα στην εξουσία, ο Μάκρων «διέταξε να πνιγεί ο γέρος Αυτοκράτορας κάτω από έναν τεράστιο σωρό ρούχων». 

Ο Μάκρων ήταν βέβαιος για την ταχεία προαγωγή του για προηγούμενες υπηρεσίες, αλλά ο Αυτοκράτορας Καλιγούλας γνώριζε την πιθανή απειλή που αποτελούσε ο Μάκρων, και σύντομα τον απομάκρυνε από το αξίωμα. Σύμφωνα με ορισμένες πηγές, στον Μάκρωνα είχε υποσχεθεί τη θέση του κυβερνήτη της Αιγύπτου, αλλά όταν έφτασε στην Όστια με την Εννία για να επιβιβαστεί στο πλοίο, συνελήφθη και αφαιρέθηκε το αξίωμά του. Ο Μάκρων αυτοκτόνησε λίγο αργότερα. Ο Μάκρων μπόρεσε να αφήσει αρκετά χρήματα, για να κατασκευαστεί ένα αμφιθέατρο για την πόλη καταγωγής του, την Άλβα Φούκενς. 

 Σύγχρονες απεικονίσεις 
 Στην ταινία του 1954, «Ο Δημήτριος και οι Μονομάχοι», τον υποδύθηκε ο Καρλ (Κίλερ) Ντέιβις.
 Στην παραγωγή του ITV Granada-TV του 1968, <i>Οι Καίσαρες</i>, ο Ζέρομ Γουίλις έπαιξε τον ρόλο του Mάκρωνα.
 Ο Τζον Ρις-Ντέιβις τον υποδύθηκε στη σειρά του BBC του 1976 "Εγώ ο Κλαύδιος" .
 Ο Γκουίντο Μανάρι απεικονίζει τον Μάκρωνα στον Καλιγούλα.
 Στο ψεύτικο διαφημιστικό βίντεο του Φραντσέσκο Φετσόλι, με τίτλο Τρέιλερ για μια νέα εκδοχή της ταινίας "Καλιγούλας" του Γκορ Βιντάλ, τον υποδύθηκε ο Μπενίσιο ντελ Τόρο.
 Στην αμερικανική μίνι σειρά ντοκιμαντέρ-δραματικής σειράς του 2017, Ρωμαϊκή Αυτοκρατορία, τον Mάκρωνα υποδύεται ο Mάικλ Μόρις στην 3η σεζόν.
 Στο βιβλίο του 2018, The Burning Maze, ο Mάκρων εμφανίζεται ως ιδιοκτήτης καταστήματος στρατιωτικών ειδών με υπαλλήλους αυτόματα μηχανήματα.

 Αναφορές 

Κατηγορία:Έπαρχοι του πραιτωρίου